Gwrando'n Rasol ar Ein Cri (Mynyddog)
(EMYN).

Groesaw’n awr! I Iesu’n brawd,
Ar liniau Mair mewn natur dyn,
Ac ar y groes cymerai’n gwawd
A’n beiau trymion arno’i hun;
Clyw ein gweddi, Geidwad cu,
Gwrando’n rasol ar ein cri.

Dros bechadur, rhedai’n lli
Waed a dwfr, o’i anwyl fron.
Dyma’r ffynnon!  Boed i ni
Olchi’n beiau i ffwrdd yn hon;
Clyw ein gweddi, Geidwad cu,
Gwrando’n rasol ar ein cri.

Mynyddog
Cerddi Rhydd ar Fydr ac Odl
Emynau